Zola Jesus ezúttal új lemezét hozza az A38-ra – Fesztblog
Zola Jesus ezúttal új lemezét hozza az A38-ra
boci 2015-01-20 Leave a comment
Zola Jesus, az orosz származású amerikai művésznő nem először látogat majd el hazánkba idén márciusban. Korábbi nagysikerű koncertjei után most ötödik, tavaly októberben megjelent lemezét hozza el az A38ra Zola Jesus, melynek címe Taiga.
.Bár Zola Jesus (aki, igen, egyfajta lázadásként, Jézus Krisztuséból és Émile Zoláéból gyúrta össze saját művésznevét) rengeteg és meglehetősen sokféle hatásra hivatkozik interjúiban, a kortérs zene egyik alapító atyjától, Karlheinz Stockhausentől Kate Bushon át Alicia Keysig és Tina Turnerig, igazából teljesen önálló utakon jár. Egyedi hangja, grandiózusan hangszerelt, elektronikára és vonósokra épülő dalai, femme fatale-os imidzse, ugyanakkor megkapó közvetlensége és őszintesége korunk legeredetibb, de mindenképp legautentikusabb előadói közé emelik.
A sokáig a Sacred Bones kiadóval dolgozó Zola Jesus 2014 őszén jelentette meg ötödik nagylemezét – egyúttal az elsőt a nagynevű Mute Recordsnál. Az új album némiképp “poposabb”, az R&B felé kacsintgató irányvonala nagy közönségsikert aratott – anélkül, hogy a korábban filozófiát hallgató, Schopenhauerért rajongó Zola Jesus bármilyen művészi engedményt tett volna. Ezt a lemezt, a Taiga című albumot mutatja be márciusban az A38 Hajón.
Zola Jesus (USA) – Taiga lemezbemutató
2015. március 18., szerda 20h A38 Hajó
Jegyár: 5500 Ft, elővételben: 4900 Ft. Jegyek elővételben vásárolhatók az A38 Hajó honlapján (http://www.a38.hu/hu/program/zola-jesus-us-2), illetve személyesen az A38 Hajón.
Az A38-on tér vissza a Sexepil Január 16-án, Budapesten, az A38 Hajón hosszú évek után újra színpadra lép a Sexepil, mely 19 év után új, angol nyelvű lemezt adott ki! A zenekar, melyet rendszeresen játszott a Music Television, mely a Nirvana producerének stúdiójában dolgozott a ki...
Ez már 2015: érkezik majd a Raveonettes az A38-ra! A széttorzított noise-gitárhangzást a klasszikus rock and rollal és némi újhullámmal vegyítő dán duó, a Raveonettes két éve már óriási sikerrel lépett fel az A38 Hajón. Idén júliusban jelent meg legújabb lemeze, a talán minden korábbinál sikerültebb ...
Posted in A38, Ajánló Tagged a38_2015, zola_jesus
Előzőt!Végre itt az első Balaton Sound bejelentés!
Következőt!esküszöm, jó volt